Estavana Polman (s. 5. elokuuta 1992 Arnhem) on alankomaalainen käsipalloilija. Hän on pelannut Alankomaiden maajoukkueessa toistasataa ottelua ja tehnyt niissä yli 400 maalia. Hän on saavuttanut MM-kilpailuissa hopeaa vuonna 2015 ja pronssia vuonna 2017 sekä EM-kilpailuissa hopeaa vuonna 2016 ja pronssia vuonna 2018. Hän pelasi Rion olympialaisissa 2016 Alankomaiden joukkueen sijoittuessa neljänneksi.